Мэтай канферэнцыі было праінфармаваць прадстаўнікоў грамадскасці, мясцовай улады, камунальных прадпрыемстваў, навуковых і навучальных устаноў аб выніках праекта, стане сеткі зялёнай інфраструктуры Магілёва, параўнаць вынікі з іншымі гарадамі краіны і замежжа, а таксама абмеркаваць новы праект Генеральнага плана горада Магілёва, і скаардынаваць дзейнасць па яго грамадскай экалагічнай экспертызе. Задачы ўключалі абмен думкамі і ідэямі што датычыцца варыянтаў і перспектываў развіцця зялёнай інфраструктуры горада, а таксама стварэнне погляду на праблему і на шляхі яе вырашэння, які б падзяляўся неабыякавымі прадстаўнікамі грамадскасці і прафесіяналамі.